સુપ્રીમ કોર્ટે સોમવારે કથુઆ ગેંગરેપ કેસમાં આઠ આરોપીઓના ટ્રાયલ શિફ્ટ કરવા માટે એક પિટીશન પર સુનાવણી કરી જમ્મુ-કાશ્મીર સરકારને નોટિસ જારી કરી છે અને ૨૭ એપ્રિલ સુધી જવાબ આપવા આદેશ કર્યો છે તો તેની સાથે સાથે પીડિતાના પરિવાર અને તેના વકીલને રક્ષણ આપવાનો આદેશ કર્યો છે. બીજી બાજુ આ કેસના આરોપીઓએ નિર્દોષ હોવાનું રટણ ચાલુ રાખ્યું છે. કથુઆની કોર્ટમાં સોમવારે આ કેસની ટ્રાયલ ચાલુ થઇ ત્યારે આઠ વર્ષની પીડિતાના પિતાએ કોર્ટમાં અપીલ કરીને આ કેસ ચંડીગઢ શિફ્ટ કરવાની માગણી કરી હતી. તેણે કહ્યું હતું કે, જમ્મુમાં યોગ્યરીતે સુનાવણી નહિ થાય.